Першай значнай вяхой у маім жыцці стаў Наваполацкі політэхнічны інстытут, дзе я атрымаў спецыяльнасць “Тэхналогія машынабудавання, металарэзныя станкі і інструменты” і дзе прайшоў шлях ад асістэнта да дацэнта кафедры “Тэхналогія канструкцыйных матэрыялаў”, быў намеснікам дырэктара Інстытута павышэння кваліфікацыі і перападрыхтоўкі кадраў і абараніў кандыдацкую дысертацыю. Усе наступныя гады мая дзейнасць звязана з Беларускім нацыянальным тэхнічным універсітэтам. Тут я пачынаў працаваць дацэнтам, а потым загадчыкам кафедры “Парашковая металургія, зварка і тэхналогія матэрыялаў”, узначаліў вучэбна-метадычную камісію механіка-тэхналагічнага факультэта і ўжо 5 гадоў працую начальнікам Цэнтра развіцця інжынернай адукацыі і арганізацыі вучэбнага працэсу БНТУ. З’яўляюся аўтарам больш як 70 навуковых прац, у тым ліку 2 манаграфій, прысвечаных галіне матэрыялазнаўства, зваркі, кантролю металічных канструкцый. У суаўтарстве выдадзена 5 вучэбных выданняў (адно пад грыфам Міністэрства адукацыі). За маё станаўленне, фарміраванне светапогляду і ўдасканаленне ведаў я ўдзячны маім педагогам і ў першую чаргу майму навуковаму кіраўніку кандыдацкай дысертацыі, навуковаму кансультанту ў рабоце над доктарскай, члену-карэспандэнту НАН Беларусі, доктару тэхнічных навук, прафесару Ф.І.Панцялеенку.